Bybelskool » Eksodus
Die boek Eksodus
Ons het die 40 hoofstukke van Eksodus deur die loop van die eerste kwartaal 2017 gelees. Hier is die volledige leesprogram vir elkeen wat dit op sy of haar eie tyd wil deurwerk.
Hoe om die Bybelboek te lees
Die Bybel moet ons lewe vorm. Daarvoor is dit nodig dat ons leer om die Bybel te leef terwyl ons dit lees. Daardeur hoor ons die stem van God in die Bybel, leer ons hoe om Jesus prakties te volg, en skryf die Gees ons in God se verhaal met die wêreld in.
Ek stel voor dat jy die volgende metodiek gebruik:
LEES – Raak stil voor die Here. Dink na oor wat die afgelope 24 uur gebeur het. Dank God vir die goeie. Gee vir Hom die slegte. Lees die teksgedeelte deeglik deur. Wat tref jou? Let op vir temas in die gedeelte. Wat sê dit van God? Wat sê dit van mense? Wat sê dit van die wêreld? Soek vir een of meer sleutel gedagtes wat jou besonderlik tref. Skryf dit in jou joernaal neer. Lees dan wat ek geskryf het en dink na oor wat jou daarin tref.
LUISTER – Dink na oor wat God vir jou deur die sleutel gedagte(s) wil sê. Waar raak hierdie gedagte(s) jou lewe in die praktyk? Wat vra dit van jou? Wat belowe dit vir jou? Wat moet jy dink of doen daarmee? Wat is die kern van die boodskap van dié teks vir jou dag en lewe?
LEEF – Besluit hoe jy daarop gaan reageer. Sê dit vir die Here in gebed. Skryf dit in jou joernaal. Geniet Sy teenwoordigheid. Laat die boodskap wat God jou gee met jou saamgaan deur die dag. Leef dit uit.
Die proses sal gou só deel van jou manier van lees word, dat jy dit eintlik outomaties sal kan doen: lees, luister, leef.
God sien en God verstaan – Bybelskool oor Eksodus begin 18 Januarie
Inleiding – Eksodus: die hoop op verlossing
Eksodus 1 – God vermeerder sy volk ten spyte van farao se brutale onderdrukking
Eksodus 2 – God het hulle gekreun gehoor en verstaan
Eksodus 3-4:17 – God stuur Moses om die Godsvolk uit Egipte te lei
Eksodus 4:18-31 – Die oudstes reageer in geloof en aanbidding op Moses en Aäron se boodskap
Eksodus 5 – God beveel farao: Laat my volk gaan!
Eksodus 6:1-26: “Ek is die Here!”
Eksodus 6:27-7:25 – Egipte sal besef Ek is die Here deur die plae wat Ek stuur
Eksodus 8 – Die plae is Jahwe se verlossende oordeel as getuienis dat Hy God is
Eksodus 9 – Farao het geen ontsag vir Jahwe nie al krepeer hulle van ellende
Eksodus 10:1-27 – Die plae illustreer God se seën of straf vir dié wat Hom gehoorsaam of teenstaan
Eksodus 10:28-11:10 – Die tiende plaag bevestig Jahwe se Godheid en sy verkiesing van Israel
Eksodus 12:1-42 – Die Here beskerm die Israeliete teen die vernietiger deur die bloed van die Paaslam
Eksodus 12:43-13:16 – Deur viering en toewyding word die herinnering aan bevryding lewend gehou
Eksodus 13:17-14:31 – Die teenwoordigheid van die Here raak die Godsvolk se kompas deur die woestyn
Eksodus 15 – Die Here is die Bewerker van wonderdade wat sy volk beskerm en sy vyande verpletter
Eksodus 16 – God voorsien brood, vleis en die Sabbat as tekens van sy teenwoordigheid
Eksodus 17 – Is die Here by ons of nie?
Eksodus 18 – Jetro mentor Moses en die Israelitiese leiers tot ‘n leierskapspan
Eksodus neem stadiger as wat ek beplan het!
Eksodus 19 – As julle My gehoorsaam, sal julle my eiendom wees, ’n koninkryk wat My as priesters dien
Eksodus 20 – Ek is die Here jou God wat jou uit Egipte, uit die plek van slawerny, bevry het
Eksodus 21 – Sorg vir mense en hulle diere
Eksodus 22 – Sorg vir mense en hulle besittings
Eksodus 23 – Sorg vir geregtigheid en die geloofsgemeenskap met God se hulp
Eksodus 24 – Ons sal alles doen wat die Here beveel het
Eksodus 25 – Rig vir my ‘n heiligdom op dat Ek tussen julle kan woon
Eksodus 26 – Jy moet die tabernakel oprig presies volgens die plan wat op die berg vir jou gewys is
Eksodus 27 – Die lig van God se teenwoordigheid brand voortdurend in die “tent van ontmoeting”
Eksodus 28 – Die priesters se klere dra die boodskap van gesag en toewyding
Eksodus 29 – Afgesonder en bevestig as God se verteenwoordigers
Eksodus 30 – Elke deel van die tabernakel en elke priester word geheilig aan die Here
Eksodus 31 – Hulle moet alles maak net soos Ek jou beveel het
Eksodus 32 – Die tragedie van die goue bulkalf en die toorn van Jahwe
Eksodus 33 – Onthou tog hierdie nasie is u volk
Eksodus 34 – Ek is barmhartig en genadig, maar Ek laat niks ongestraf nie
Eksodus 35:1-36:1 – Elkeen wie se hart en gees hulle daartoe aangespoor het, het vrywillig offergawes gebring
Eksodus 36:2-38 – Die volk bring meer as wat nodig is
Eksodus 37 – Besaleël neem die voortou met die maak van die heilige toebehore van die tabernakel
Eksodus 38 – Amper sewe ton goud, silwer en brons word gebruik
Eksodus 39 – Die tabernakel is gereed vir die teenwoordigheid van die Here
Eksodus 40 – Die teenwoordigheid van die Here vul die tabernakel
Oor getalle in die woestyn verhale
Die tweede gebod – ‘n paar ekstra gedagtes
Oct 17, 2019 | #
Temas is onderwerpe waarna telkens deur ‘n skrywer verwys word. Bv die tema van die Heilige Gees. Matteus verwys na die Heilige Gees by die swangerskap van Maria (Matt 1:18,20), by die doop van Jesus (Matt 3:11), by die versoeking in die woestyn (Matt 4:1), by die bemoediging van die dissipels in vervolging (Matt 10:20), by die bevestiging van Jesus se werk toe die Fariseërs beplan om Hom dood te maak (Matt 12:18), by die uitdrywing van bose geeste (Matt 12:28), by die verduideliking oor watter sonde ‘n mens nie vergeef word nie (Matt 12:31), by die bevestiging dat die Gees deur Dawid gespreek het (Matt 22:43), en by die uitsending van die dissipels (Matt 28:19). Dit help baie as ‘n mens dié verwysings merk en uiteindelik vir jou ‘n prentjie kry van wat Matteus (en natuurlik die ander evangeliste ook) oor die Persoon en werking van die Gees sê.
Daar is talle sulke temas in die evangelies: liefde, barmhartigheid, geloof, genade ensomeer. As jy dié verskillende uitsprake daaroor verbind, groei ‘n mens se begrip van wat God vir ons deur sy Woord wil sê.
Chris goeiemore. Ek is bietjie nuut in Prontuit die Waarheid en will graag west wat beteken dit is jy se dat ons moet oplet vir temas. Wat bedoel by met temas en waarna moet ek kyk.
Ek sal graag ‘n boek wil aanbeveel oor Genesis 1 tot 11:
The Genesis Account deur Jonathan D. Sarfati
Dit is absoluut noodsaaklik dat ons Genesis as ‘n historiese boek sal lees Genesis 2:4 “Dit dan is die GESKIEDENIS van die hemel en die aarde toe hulle geskep is.”
Exodus 20:11 “Die Here het in ses dae die hemel en alles daarin gemaak, die aarde en alles daarop, die see en alles daarin…”
My vraag is: Sou God dit so laat opteken het (ses dae skepping) net om ons deurmekaar te maak as die skepping met ‘n “big bang” en oor miljoene jare ontstaan het? Ek glo nie God is ‘n “joker” nie.
Dankie vir u groot bydrae – ek leer baie by Bybelskool.